გეოგრაფიული კოორდინატეფი

გეოგრაფიული კოორდინატეფი — გრძედი დო განედი, გჷთმოთანჯუნს ჭურჭულიშ (პუნქტიშ) დვალუას დიხაუჩაშ ჟინპიჯის.

 განედი — კუნთხუ, პლანეტაშ ცენტრშე მოჩამილ ჭურჭულშახ გოლებური ღოზის დო ეკვატორიშ ობირტყას შქას, ნამუთ იკოროცხუ 0-შე 90°-შახ ეკვატორიშ ჟირხოლო აკანს. გეოგრაფიული განედი, ნამუთ ოორუე გვერდოსფეროს იდვალუაფუ (ოორუეშ განედი) დადებითო იკოროცხუ, ობჟთე გვერდოსფეროს — უარყოფითო.

 გრძედი — კუნთხუ, მოჩამილ ჭურჭულს გინმალი მერიდიანიშ ობირტყას დო დაჭყაფუ ნულოვანი მერიდიანიშ ობირტყაშ შქას, სოიშეთ იჭყაფუ გრძედიშ ეკოროცხუა. ასე ნულოვან მერიდიანშეიკოროცხუ თინა, ნამუთ გჷნმურს ნოღა გრინვიჩის მადვალუ ჯვეშ ობსერვატორიას, დო თეშ გეშა თის გრინვიჩიშ მერიდიანს უძახჷნა. გრძედი 0-შე 180°-შახ ნულოვანი მერიდიანიშ ბჟაეიოლშე უჯოხონა ბჟაეიოლიში, ბჟადალშე — ბჟადალიში. ბჟაეიოლიშ გრძედის დადებითის უძახჷნა, ბჟადალიშის — უარყოფითის.
 კორდინატეფიშ DDMMSS ფორმატი 
DDMMSS ფორმატი კუნტას - DMS. თენა რე აბრევიატურა კოორდინატეფიშ წჷმმორინაფილი ჟი-ჟირი ლათინური ასოთი. DD თენა რე გრადუსეფი, MM - მინუტეფი დო SS - სეკუნდეფი. თიში სტანდარტული სახე თაშ იძირებე - 42°15′53″ N, 43°50′40″ E.
 კორდინატეფიშ DD.DDDDD ფორმატი 
DD.DDDDD ფორმატი კუნტას - DD. თენა რე მოდიფიცირაფილი, ნავითალეფო გიშაჸონაფილი ცირფი. ნამუთ გჷმიკოროცხუ გეჸვენჯიშობურო:

42°15′53″ N და 43°50′40″ E = 42+15/60+53/3600 N დო 43+50/60+40/3600 E = 42.26472 N და 43.84444 E.

მუჭოთ ორწყეთი ართი ფორმატშე მაჟირაშა გინოჸონაფა-კონვერტაცია დიდ პრობლემას ვაწჷმარინუანს. მარა თუ თქვა ქოხანდენთ ინტერნეტწკჷმა-და, ინწკჷმა არძაშე ლექინი ფორმა რე ვიკიპედიაშ საიტის გოაქტიურაფილი DDMMSS ფორმატიშ კორდინატეფშა გეწკანტუათ გეგნორთათ ხასჷლაშა, ნამუთ პოზიციურ რუკას აბანს დუგოგორინაფუანა. კინე თექ შეგილებჷნა ავტომატურო გჷმოჸონაფილი ცირფეფი გეშიჭარათ (კოორდინატეფი 42°15′53″ N, 43°50′40″ E ნავითალეფი 42.26472, 43.84444).

კატეგორია:კარტოგრაფია
კატეგორია:ნავიგაცია
*